Svarte Volta

Svarte Volta eller Mouhoun (kalles Dienkoa eller Baoulé i øvre løp) er en elv i Burkina Faso, Elfenbenskysten og Ghana i Vest-Afrika. Den er en av kildeelvene til Volta i Ghana.

Svarte Voltas kilde ligger blant lave åser i det sørvestlige Burkina Faso nær Bobo-Dioulasso. Fra kilden flyter Svarte Volta omtrentlig nord og øst i ca. 320 kilometer, og svinger deretter sør i 550 kilometer, og danner grensen mellom Ghana og Burkina Faso og deretter mellom Ghana og Elfenbenskysten. Ved Bamboi i Ghana snur retningen igjen, først nord og deretter øst, og ca. 130 kilometer lenger øst munner den ut i Voltasjøen etter et løp på ca. 1 160 kilometer. 

Elva flyter stort sett gjennom flatt terreng, og faller ca. 40 cm per kilometer. Nedbørsmengden i elvedalen er relativt lav, og elva kan slutte å flyte i tørketiden.

Referanser

Eksterne lenker 
 

Elver i Burkina Faso
Elfenbenskystens geografi
Elver i Ghana